جموں وکشمیر کی باقاعدہ تقسیم 31 اکتوبر کو

ہندوستان کے زیر انتظام ریاست جموں وکشمیر آئندہ 31اکتوبر کو دومرکز کے زیرانتظام ریاستوں جموں وکشمیراور لداخ میں تقسیم ہوجائےگی۔

خبر کا کوڈ: ۴۴۱۰۲۰

تاریخ: ۱۰ آبان ۲۰۱۹ - ۱۴:۵۹

رسا نیوز ایجنسی کی رپورٹ کے مطابق، جموں وکشمیر میں اسمبلی ہوگی جبکہ لداخ میں اسمبلی نہیں ہوگی۔ ایکٹ کے مطابق نو تشکیل شدہ مرکز کے زیرانتظام ریاست لداخ میں کرگل اور لیہہ اضلاع کو شامل کیجائےگی جبکہ موجودہ ریاست کے دیگر 12ضلع مرکز کے زیرانتظام ریاست جموں وکشمیر کا حصہ بنیں گے۔

جموں وکشمیر میں اس وقت لوک سبھا کی چھ سیٹیں ہیں۔ تقسیم کے بعد مرکز کے زیرانتظام ریاست جموں وکشمیرمیں پانچ اور مرکز کے زیرانتظام ریاست لداخ میں ایک لوک سبھا سیٹ ہوگی۔ دونوں مرکزکے زیرانتظام ریاستوں میں اب گورنر کی جگہ لیفٹننٹ گورنر ہوں گے۔

واضح رہے کہ ہندوستان کے صدررام ناتھ کووند نے جمعہ کوجموں وکشمیرتشکیل نوایکٹ 2019کی منظوری دی تھی۔ /۹۸۸/ ن